Diari Oficial de la Generalitat Valenciana


Sumari del DOGV 7838, del 27-07-2016 (2016/5446)

Notificació de la sentència dictada en el judici verbal número 78/2015.
-----------------------------------------------------------------------

### Dades del document

Número de DOGV
:   7838

Data del DOGV
:   27-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5446


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el judici verbal número 78/2015. [2016/5446]  
Procediment: judici verbal 000078/2015.  
De: Cafento Levante, SL.  
Procuradora: Josefa Payá Vidal.  
Contra: Ángel Ricardo Hernández Medina.  
Procurador/a: -  
En aquest procediment de judici verbal número 78/2015, seguit a instàncies de Cafento Levante, SL, representat per la procuradora Josefa Payá Vidal, contra Ángel Ricardo Hernández Medina, s'ha ordenat, mitjançant la diligència d'ordenació dictada en el dia d'avui, notificar als demandats la sentència dictada en el procediment esmentat que té la dispositiva que és com segueix:  
  
«Dispositiva  
Estime la demanada interposada per la procuradora Josefa Payá Vidal, en nom i representació de Cafento Levante, SL, contra Ángel Ricardo Hernández Medina:  
1. Declare la resolució del contracte de prestació temporal de mitjans celebrat el dia 8 d'agost de 2012.  
2. Condemne el demandat a restituir a l'actora la maquinària dipositada a l'establiment:  
- Una màquina de café 6-10 saphize cap. esp. per valor de 3.244 euros.  
- Cabzol Purity per valor de 55 euros.  
- I Filtre Brita per valor de 73 euros.  
La restitució s'efectuarà sempre que l'esmentada maquinària es trobe en perfectes condicions d'ús, conservació, neteja i higiene, de conformitat amb el que disposa l'estipulació quarta del contracte o, subsidiàriament, al pagament de 3.372 euros en què es valoren aquests efectes o el valor dels que no es restituïsquen o dels que no en siga procedent la restitució, més l'interés per mora que estableix la Llei 3/2004, computat des del dia 15 de juliol de 2014.  
3. Declare la resolució del contracte de col·laboració comercial de compra ?en exclusiva- i del préstec subscrit amb data 28 de gener de 2013, i condemne el demandat a pagar 300 euros de principal, més 3,16 euros en concepte de despeses de devolució.  
4. Condemne el senyor Hernández a pagar 1.911 euros en concepte de danys i perjudicis, més l'interés legal computat des de la interpel·lació judicial, 18 de desembre de 2014.  
5. I condemne el demandat a pagar 91,6 euros que corresponen al preu per subministrament de productes, més l'interés per mora que estableix la Llei 3/2004, computat des del dia 30 d'octubre de 2013.  
  
Impose les costes a la part demandada.  
Notifiqueu aquesta resolució a les parts i feu-los saber que, en contra, és procedent un recurs d'apel·lació que cal interposar en el termini de 20 dies davant d'aquest jutjat, i acreditar la constitució d'un dipòsit per un import de 50 euros mitjançant l'ingrés en el compte de consignacions d'aquest jutjat, així com, si és el cas, el pagament de la taxa establida per la Llei 10/2012.  
Aquesta és la meua sentència, de la qual porteu un testimoniatge a les actuacions i incorporeu-ne l'original al llibre de sentències, que, jutjant definitivament en primera instància, pronuncie, mane i firme.»  
  
Diligència. La sentència anterior va ser donada en el dia d'avui pel magistrat jutge que la subscriu, i, a continuació, es va notificar a les parts. En done fe.  
I atés que el demandat, Ángel Ricardo Hernández Medina, es troba en parador desconegut, expedisc aquest edicte a fi que li valga de notificació de forma deguda.  
  
Elx, 6 de juliol de 2016.- El lletrat de l'Administració de Justícia: Antonio Salar Andreu.